CELEX: C2006/326/162
Language: el
Date: 2006-12-30 00:00:00
Title: Υπόθεση T-339/06: Προσφυγή της 30ής Νοεμβρίου 2006 — Ελλάδα κατά Επιτροπής

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/80
            
         Προσφυγή της 30ής Νοεμβρίου 2006 — Ελλάδα κατά Επιτροπής
   (Υπόθεση T-339/06)
   (2006/C 326/162)
   Γλώσσα διαδικασίας: η Ελληνική
   Διάδικοι
   
      Προσφεύγουσα: Ελληνική Δημοκρατία (εκπρόσωποι: Ι. Χαλκιάς, Σ. Παπαϊωάννου)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               Να ακυρωθεί ή να μεταρρυθμιστεί η προσβαλλόμενη απόφαση της Επιτροπής κατά το μέρος που αφορά στην κατανομή των κονδυλίων για την αναδιάρθρωση και μετατροπή των αμπελώνων στην Ελλάδα με σκοπό να υπολογιστούν τα ορθά στατιστικά στοιχεία που διαβίβασε η προσφεύγουσα στις 22 Σεπτεμβρίου 2006 στην Επιτροπή και να κατανεμηθούν τα κονδύλια στην Ελλάδα.
            
         Ισχυρισμοί και κύρια επιχειρήματα
   Η Ελληνική Δημοκρατία προσφεύγει κατά της απόφασης της Επιτροπής Ε(2006) 4348 τελικό της 4ης Οκτωβρίου 2006 (ΕΕ 2006, L 275, σ. 62) με την οποία καθορίστηκε η οριστική κατανομή των κονδυλίων που χορηγούνται στα κράτη μέλη για το οικονομικό έτος 2006 όσον αφορά σε ορισμένο αριθμό εκταρίων για την αναδιάρθρωση και μετατροπή των αμπελώνων, βάσει του Καν. (EK) 1493/99, και ζητεί την ακύρωση ή μεταρρύθμισή της κατά το μέρος που αφορά στην Ελλάδα, διότι, καθώς ισχυρίζεται, η Επιτροπή:
   
               α)
            
            
               παρέβη την υποχρέωση συνεργασίας που διέπει τις σχέσεις Επιτροπής και κρατών μελών μη λαμβάνοντας υπόψη τα στοιχεία που της διαβιβάσθηκαν από την προσφεύγουσα,
            
         
               β)
            
            
               παρέβη την αρχή της καλής πίστης και χρηστής διοίκησης μη αναγνωρίζουσα ένα προφανές μηχανογραφικό σφάλμα, που εγκαίρως και επικαίρως της γνωστοποιήθηκε μέσω της διόρθωσης που επακολούθησε,
            
         
               γ)
            
            
               παρέβη την αρχή της επιείκειας και της αναλογικότητας, δεδομένου ότι η απώλεια κονδυλίων για την Ελλάδα (1.129.015€) είναι δυσανάλογη με την επικαλούμενη καθυστερημένη διόρθωση του μηχανογραφικού σφάλματος που υπήρχε στα αρχικώς αποσταλέντα στοιχεία και, τέλος,
            
         
               δ)
            
            
               παρέβη την αρχή της επίτευξης του ωφέλιμου αποτελέσματος, δεδομένου ότι το μέτρο της αναδιάρθρωσης και μετατροπής των αμπελώνων (άρθρα 11, 13, 14 Καν. (EK) 1493/1999 (1) και 16, 17 Καν. (EK) 1227/2000 (2)) καθιστά σημαντικό μέτρο ποιοτικής αναβάθμισης του κοινοτικού αμπελώνα, η δε αδικαιολόγητη μείωση των κονδυλίων προς την Ελλάδα πλήττει τον κοινοτικό αυτό σκοπό.
            
         
      (1)  EE 1999, L 179, σ. 0001-0084.
   
      (2)  ΕΕ 2000, L 143, σ. 0001-0021.